Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2015 M. GRUODŽIO 28 D. SPRENDIMO NR. T-362 „DĖL VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ ŠIAULIŲ MIESTO SAVIVALDYBĖS TERITORIJOJE IŠDAVIMĄ NUOSTATŲ PATVIRTINIMO“ PAKEITIMO 

2024 m.               d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos reklamos įstatymo 12 straipsnio 7 dalimi, įgyvendindama Šiaulių miesto savivaldybės tarybos 2023 m. lapkričio 9 d. sprendimą Nr. T-436 „Dėl Šiaulių miesto savivaldybės administracijos struktūros patvirtinimo“, Šiaulių miesto savivaldybės taryba nusprendžia:
Pakeisti Vietinės rinkliavos už leidimo įrengti išorinę reklamą Šiaulių miesto savivaldybės teritorijoje išdavimą nuostatus, patvirtintus Šiaulių miesto savivaldybės tarybos 2015 m. gruodžio 28 d. sprendimu Nr. T-362 „Dėl Vietinės rinkliavos už leidimo įrengti išorinę reklamą Šiaulių miesto savivaldybės teritorijoje išdavimą nuostatų patvirtinimo“ (toliau – Nuostatai):
. Pakeisti 4.4 papunktį ir jį išdėstyti taip:
„. Leidimas įrengti išorinę reklamą (toliau – Leidimas) – Savivaldybės mero arba jo atskiru potvarkiu įgaliotos Savivaldybės administracijos išduotas Leidimas, kuris galioja Šiaulių miesto savivaldybės teritorijoje ir kuriame nurodomas Leidimo turėtojo pavadinimas, teisinė forma, kodas, buveinė, išorinės reklamos įrengimo adresas (vieta), Leidimo galiojimo terminas ir kita Savivaldybės mero nustatyta informacija. Leidimų išdavimo tvarka ir forma yra tvirtinama Savivaldybės mero potvarkiu;“.
. Pakeisti 10 punktą ir jį išdėstyti taip:
„. Savivaldybės merui arba jo atskiru potvarkiu įgaliotai Savivaldybės administracijai per teisės aktuose nustatytą laiką neišdavus pareiškėjui Leidimo ar nepateikus jam motyvuoto rašytinio atsisakymo išduoti Leidimą ir tokiu atveju pagal teisės aktų nuostatas laikant, kad Leidimas yra išduotas, visa rinkliava už visą Leidimo galiojimo terminą turi būti sumokama po Leidimo išdavimo.“
. Pakeisti 11 punktą ir jį išdėstyti taip:
„. Rinkliava turi būti sumokama per 3 darbo dienas Savivaldybės mero potvarkiu nustatyta tvarka pervedant pinigus į Savivaldybės administracijos atsiskaitomąją sąskaitą.“
. Pakeisti 12 punktą ir jį išdėstyti taip:
„. Jeigu rinkliavos mokėtojas nesumoka rinkliavos iki nustatyto termino, Savivaldybės meras arba jo atskiru potvarkiu įgaliota Savivaldybės administracija atsisako suteikti paslaugą, išskyrus atvejį, numatytą Nuostatų 10 punkte.“
. Pakeisti 19.1 papunktį ir jį išdėstyti taip:
„. Miesto plėtros ir paveldosaugos skyrius atsako už tai, kad Leidimai būtų išduodami vadovaujantis Nuostatais ir kitais teisės aktais, reglamentuojančiais Leidimų įrengti išorinę reklamą išdavimą.“
. Pakeisti 19.3 papunktį ir jį išdėstyti taip:
„. Apskaitos skyrius vykdo rinkliavos apskaitą, kontroliuoja rinkliavos mokėjimus.“

